Diari Oficial de la Generalitat Valenciana


Sumari del DOGV 4566, del 14-08-2003 (2003/9193)

ACORD de 13 de maig de 2003, del Govern Valencià, pel qual s'autoritza determinada modificació de les dades descriptives de la línia de subvenció T4711, Col·laboració amb les organitzacions pesqueres, inclosa en l'annex de transferències corrents del programa 714.10, Ordenació i Millora de la Producció Pesquera. Exp. 12.005/03-013.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4566

Data del DOGV
:   14-08-2003

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2003/9193


Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 13 de maig de 2003, del Govern Valencià, pel qual s'autoritza determinada modificació de les dades descriptives de la línia de subvenció T4711, Col·laboració amb les organitzacions pesqueres, inclosa en l'annex de transferències corrents del programa 714.10, Ordenació i Millora de la Producció Pesquera. Exp. 12.005/03-013. [2003/9193]
  
El Consell de la Generalitat, en la reunió del dia 13 de maig de 2003, va adoptar l'acord següent:
  
La Llei 12/2002, de 27 de desembre, de Pressupostos de la Generalitat Valenciana per a l'exercici 2003, inclou en l'annex de transferències corrents del programa 714.10, "Ordenació i Millora de la Producció Pesquera, la línia de subvenció T4711 "Col·laboració amb les organitzacions pesqueres" que té com a finalitat ajudar totes les confraries de pescadors i les seues federacions, en tant que, com a corporacions de dret públic, actuen com òrgans de consulta i col·laboració amb la Generalitat Valenciana; estes ajudes es distribuïxen en funció de les activitats realitzades.
  
En tal sentit i atés que este tipus de concessió estaria inclòs en els supòsits exceptuats de l'article 45 d) del la Llei d'Hisenda Pública, la Conselleria d'Agricultura, Pesca i Alimentació ha proposat la modificació de l'apartat relatiu a la normativa reguladora, substituint la seua qualificació com genèrica per nominativa distribuïda, adjuntant la relació i l'import dels beneficiaris previstos.
  
En conseqüència, i en virtut del que disposen els articles 18 i 19 de la Llei 12/2002, de 27 de desembre, de Pressupostos de la Generalitat Valenciana per a l'exercici 2003, el Govern Valencià
  
ACORDA
  
Primer i únic
  
S'autoritza la modificació de les dades descriptives de la línia de subvenció T4711"Col·laboració amb les organitzacions pesqueres", inclosa en l'annex de transferències corrents del programa 714.10, Ordenació i Millora de la Producció Pesquera, en l'apartat normativa reguladora, com es detalla a continuació. En l'annex I a este acord s'adjunta la relació de beneficiaris previstos, així com la quantia detallada individualitzada de la subvenció corresponent.
  
On diu: Normativa Reguladora: Genèrica
  
Ha de dir: Normativa Reguladora: Nominativa distribuïda
  
València, 13 de maig de 2003.- El vicepresident i secretari del Govern Valencià: José Joaquín Ripoll Serrano.
  
ANNEX I a l'expedient 12.005/03-013
  
Programa: 714.10, Ordenació i Millora de la Producció Pesquera
  
Annex línia: T4711 "Col·laboració amb les organitzacions pesqueres
  
 (en euros)
  
Beneficiaris Import
  
Confraria de Pescadors de Vinaròs 20,030
  
Confraria de Pescadors de Benicarló 15,899
  
Confraria de Pescadors de Peñiscola 20,193
  
Confraria de Pescadors de Castelló 40,522
  
Confraria de Pescadors de Burriana 15,177
  
Confraria de Pescadors de Sagunt 3,553
  
Confraria de Pescadors de València 9,300
  
Confraria de Pescadors de Cullera 8,330
  
Confraria de Pescadors de Gandia 11,401
  
Confraria de Pescadors de Dénia 15,943
  
Confraria de Pescadors de Xàbia 12,298
  
Confraria de Pescadors de Moraira 2,740
  
Confraria de Pescadors de Calp 15,653
  
Confraria de Pescadors de Benidorm 1,202
  
Confraria de Pescadors de Altea 12,285
  
Confraria de Pescadors de la Vila Joiosa 30,948
  
Confraria de Pescadors de El Campello 3,082
  
Confraria de Pescadors d'Alacant 6,513
  
Confraria de Pescadors de Santa Pola 55,163
  
Confraria de Pescadors de Guardamar del Segura 2,420
  
Confraria de Pescadors de Torrevieja 8,018
  
Federació Provincial de Confraries
  
de Pescadors de Castelló 11,946
  
Federació Provincial de Confraries
  
de Pescadors de València 5,101
  
Federació Provincial de Confraries
  
de Pescadors d'Alacant 19,413
  
TOTAL 347,130